Centar za održivi razvoj lokalne zajednice općine Lovas

Oživljavanje starih zanata: Radionica izrade zlatoveza
2022-02-10 15:00 - 18:00, 2022-02-08 14:00 - 17:00, 2022-02-03 15:00 - 18:00, 2022-02-01 14:00 - 17:00, 2022-01-27 15:00 - 18:00, 2022-01-25 15:00 - 18:00, 2022-01-19 15:00 - 18:00 (Europe/Paris) | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Serijom radionica ručne izrade zlatoveza, započinjemo provedbu programa “Oživljavanje starih zanata“.
Zlatovez je tehnika veza u kojoj se radi sa zlatnim koncem. Postoje dvije vrste zlatnoga konca: zlato i bijelo zlato. Najčešće se veze tehnikom zlatom preko papira, jer najviše pokazuje ljepotu zlatnoga veza.
Zlatovez je u Slavoniji bio naročito cijenjen u vrijeme biskupa J. J. Strossmayera i njegovog tajnika uzoritog svećenika i našeg najvećeg etnografa Milka Cepelića. Milko Cepelić se divio prirodnom nadarenosti naših žena sa sela koje su vezle zlatom te je njihove radove htio prikazati svima, a naročito strancima. Oni su se divili zlatom vezenim nošnjama naših žena koje su u njima izgledale “kao kraljice”.
Zlatovez je priznat i kao slavonski suvenir.

Tehnikama zlatoveza uči nas naša stručnjakinja Ivana Jurić iz Tovarnika.

Veselimo se vašoj registraciji i dolasku!

Održivi razvoj: ECO LAB “Oporaba plastičnog otpada”
2022-02-09 17:00 - 21:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
U Vatrogasnom domu uspostavili smo laboratorij za oporabu plastičnog otpada i proizvodnju filamenta (punjenja) za 3D printere.

Praktična edukacija iz područja reciklaže plastike za naše nove djelatnike započela je već krajem prošle godine, a provodimo i radionice za učenike OŠ Lovas te širu javnost.
Pridružite nam se, naučite nešto novo o očuvanju okoliša i mogućnostima sekundarnog zbrinjavanja plastičnog otpada!

O terminima pokaznih radionica za javnost ćete biti pravovremeno obaviješteni.

Upravljanje DC: Sastanak PMT
2022-02-09 15:00 - 15:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Građanski aktivnizam i kompetencije: Edukacija za razvoj EU projekata
2022-02-07 12:00 - 15:00, 2022-01-31 12:00 - 15:00, 2022-01-24 12:00 - 15:00, 2022-01-17 12:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Pronašli ste natječaj za svoju poslovnu ideju, iščitali materijale i shvatili da projektna prijava i nije tako jednostavna. Posebice je to slučaj s natječajima za EU fondove.
Angažiranje stručnjaka za pisanje projekta može biti nezahvalan potez. Postoji rizik da projekt neće biti napravljen dovoljno kvalitetno za provedbu kakvu ste zamislili. Nitko ne može bolje razumjeti vašu ideju od Vas samih i pretvoriti je u kvalitetan i provediv projekt.
Nudimo Vam ulaganje u potrebno znanje za pisanje projekata, pri čemu Vi ulažete samo svoje vrijeme, a mi Vam osiguravamo besplatnu edukaciju i stručno vodstvo.
Po završetku edukacije ćete imati izrađen koncept projekta, ispunjen obrazac prijave i razrađen proračun u skladu s kriterijima ocjenjivanja te projekt spreman za prijavu na adekvatan natječaj.
Program i cjeline edukacije:

Analiza poslovnih ideja i kapaciteta polaznika,
Prezentacija vrsta fondova i njihove specifičnosti sukladno potrebama polaznika,
Analiza strukture projekta i koraka potrebnih za kvalitetnu pripremu projekta,
Analiza stanja i stablo problema,
Postavljanje ciljeva i izrada logičke matrice projekta,
Praktičan rad izrade projekta temeljeno na poslovnim idejama polaznika – Kako projekt financijski i administrativno pripremiti za natječaj?,
Analiza natječajne dokumentacije i usklađenost projektne ideje s ciljevima natječaja,
Izrada akcijskog plana projekta,
Izrada proračuna projekta,
Evaluacija projektnog prijedloga u skladu s kriterijima ocjenjivanja – Kako povećati šanse za financiranje projekta?

Koristimo metodu „učenja kroz rad“ kao najefikasniji način usvajanja praktičnih znanja. Učenje je organizirano u manjim timovima koji, uz mentorstvo i konzultacije, rade na svim koracima razvoja projekta. Dinamiku i tempo edukacije diktirate sami, ovisno o svome predznanju i brzini usvajanja novog gradiva. Naš pristup je individualan, a cilj nam je da budete zadovoljni usvojenim znanjem i rezultatom edukacije.
Edukatorice: Mihaela Jović Karešin & Dina Ivas, Udruga VISOKI JABLANI
Program edukacije obuhvaća 90 sati, kroz period od 3 mjeseca.
Radionice se održavaju ponedjeljkom od 12:00h do 15:00h.
Veselimo se vašoj prijavi i zajedničkom stvaranju!
Udruga VISOKI JABLANI od 2011. godine uspješno razvija i provodi EU projekte za društveni razvoj. Neki od provedenih EU projekata: „Odgovorno poslovanje čisti svijet!“, 2015/16. financiran iz ESF-a kroz OPHRD; „Drugo lice invalidnosti“, kampanja za zapošljavanje OSI, 2014/15., sufinancirana iz ESF-a kroz IPA IV HRD; “RePlast 3D“, 2017/18 financiran iz ESF-a kroz OPHRD 2014.-2020.

Muzejska pedagogija: Što radi kustos? ( 1., 2. i 3 razred OŠ)
2022-02-04 11:30 - 13:05 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Što radi kustos?
Svaki muzej mora imati barem jednog kustosa. Riječ kustos u latinskom jeziku znači čuvar. Kustosi čuvaju muzejske dragocjenosti, odnosno vode brigu o njima poduzimajući sve što je potrebno da bi se što duže očuvale. Paze da su predmeti pravilno pohranjeni u depou (čuvaonici) i da su zaštićeni od oštećivanja. Popisuju ih i opisuju. Bave se prikupljanjem novih predmeta, onih koje muzej još ne posjeduje, a koji su također stari i vrijedni. Osmišljavaju izložbe kojima ih predstavljaju publici. Bave se i pisanjem tekstova o njima, pa na taj način omogućuju i onima koji ne mogu pogledati izložbu da o predmetima nešto doznaju. Kustosi održavaju stručna vodstva i predavanja za posjetioce. (tekst preuzet s linka)
Radionicu će voditi kustos muzeja Cvelferije Ivan Lučić
Radujemo se vašem dolasku!

Muzejska pedagogija: Izrada gombica za tambure (4 razred OŠ)
2022-02-04 11:30 - 13:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Predavanje o tamburama i izrada gombica za tambure.
Predavanje i radionicu vodi ravnateljica i kustosica Muzeja Cvelferije: Dr. sc. Martina Kelava.
Radujemo se vašem dolasku!

Službeno potpisivanje Sporazuma o partnerstvu Agroklaste Vukovarsko - srijemsko županije
2022-02-02 11:00 - 12:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Izuzetno nam je zadovoljstvo pozvati Vas na službeno potpisivanje Sporazuma o partnerstvu na projektu Centar za održivi razvoj lokalne zajednice općine Lovas UP.04.2.1.07.0114, s dva nova partnera – Klasterom proizvođača orašastih plodova Vukovarsko – srijemske županije i Klasterom proizvođača voća i voćnih proizvoda Vukovarsko – srijemske županije, koje će se održati u srijedu, 2. veljače 2022. godine, s početkom u 11:00 sati u Centru kompetencija, Lj. Gaja 2, Lovas.

Upravljanje DC-om - sastanak partnera
2022-02-01 14:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
U utorak 01.02.2022. od 14:00 do 15:00 sati održati će se Sastanak s partnerim Udrugom vinogradara i vinara “Srijem” u vezi provedbe programa Centra.

Primopredaja obnoovljenog prostora Info Kluba (Dom kulture)
2022-02-01 12:00 - 13:00 | Dom kulture, A. Starčevića 8, Lovas, 32237
U okviru projekta “Centar za održivi razvoj lokalne zajednice Općine Lovas” uređuje se i sanira prostor tzv. Info kluba u lovaskoj ulici Ante Starčevića (Dom kulture). Nakon što u potpunosti budu završeni radovi vrijedni nešto više od 100 tisuća kn, novoobnovljeni prostor biti će opremljen za daljnju provedbu aktivnosti iz projekta, nadamo se na radost i zadovoljstvo svih naših korisnika.

Građanski aktivizam i kompetencije: grupna i individualna savjetovanja
2022-02-01 11:00 - 12:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Naš Centar je otvoren za grupna i individualna savjetovanja vezano uz osnivanje udruga i udruženja građana, razvoj i izradu projekata i programa, volontiranje i aktivistički angažman, EU politike i ljudska prava te brojna druga pitanja u kojima smo stručni i na koja vam možemo odgovoriti.
Savjetovanje: Mihaela Jović Karešin & Dina Ivas, Udruga VISOKI JABLANI
Mihaela Jović Karešin, predsjednica udruge i voditeljica projekta, diplomirana je novinarka s 20 godina iskustva rada u sektoru civilnog društva, na razvoju različitih EU projekata i programa. Bavila se upravljanjem organizacijama civilnog društva, prikupljanjem sredstava, upravljanjem osobljem i izgradnjom kapaciteta, istraživanjem i analizom politike i prakse, razvojem i upravljanjem projektima, praćenjem i evaluacijom te razvojem i provedbom obrazovnih programa (poslovno planiranje, digitalni mediji i zagovaranje, socijalna uključenost i razvoj mekih vještina za zapošljavanje, itd.). Stručnjakinja je za razvoj i upravljanje projektima, socijalnu politiku i politiku jednakih mogućnosti i ljudska prava, politiku ravnopravnosti spolova i politike zapošljavanja. Radila je kao vanjska stručnjakinja i predavačica Instituta za europske politike iz Berlina na edukativnim radionicama osmišljenima kao pomoć u provedbi Sporazuma o stabilizaciji i pridruživanju (SSP) EU, za vladine dužnosnike i predstavnike nevladinih organizacija. Radila je kao stručna suradnica Vlade RH, Ureda za ravnopravnost spolova, na praćenju razine usklađenosti nacionalnih zakona i strategija s međunarodnim zakonima i drugim propisima, te sudjelovala u procesu screeninga za pripremu pregovora Hrvatske s EU.
Dina Ivas je diplomirana povjesničarka koja već 6 godina radi u civilnom sektoru kao projektna asistentica i voditeljica projekta. radila je u Udruzi gluhih i nagluhih Istarske županije, surađujući s mnogim udrugama koje se bore za uključivanje osoba s invaliditetom u društvo. Sudjelovala je u osnivanju udruge UZERO – za obrazovanje i zapošljavanje osoba s invaliditetom Istarske županije. Posljednje dvije godine Dina je uključena ne samo u provedbu projekata na lokalnoj, regionalnoj i europskoj razini, već i u financijsko poslovanje udruga. Članica je udruge VISOKI JABLANI, udruge INFORMO i udruge ISTARSKO Ekomuzej iz Vodnjana, koje se bave edukacijama i stručnim usavršavanjem. Osnivačica je neprofitne udruge ALTERNATIVA, osnovane 2018. godine sa željom promicanja kulture i umjetnosti, demokratskih vrijednosti i multikulturalne raznolikosti na lokalnoj, nacionalnoj i globalnoj razini.
Kontaktirajte nas i registrirajte se.
Termin je moguće dogovoriti i sukladno vašim mogućnostima.

Upravljanje društvenim centrom: Digitalni alati za poslovnu komunikaciju
2022-02-01 10:00 - 11:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Digitalne kompetencije: Crtajmo u 3D-u - radionica za djecu osnovnoškolskog uzrasta - OTKAZANO!
2022-01-29 12:30 - 15:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Od 28. prosinca 2021. godine Centar provodi radionice iz područja 3D printa. Edukacije vodi prof. Danijel Pobi iz Tehničke škole Ruđera Boškovića, Vinkovci. Provest će korisnike kroz zanimljiv svijet 3D modeliranja i ispisivanja na 3D pisaču. Imat ćete priliku naučiti kako od računalno izrađenog modela nastaje opipljiv i trajan proizvod.

Program edukacije razvijen je i provodi se u suradnji s OŠ Lovas kroz 2 ciklusa radionica, za nastavnike i učenike od 5. do 8. razreda. Predviđeno trajanje radionice je 3 sata.

29. siječnja učimo kako pomoću 3D olovke dati novu dimenziju crtežima.

Prijaviti se možete putem poveznice https://forms.office.com/r/4J32r8k4cQ
Veselimo se vašem dolasku!

Održivi razvoj: ECO LAB “Oporaba plastičnog otpada”- teorijska edukacija
2022-01-28 16:00 - 18:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)
U Vatrogasnom domu uspostavljamo laboratorij za oporabu plastičnog otpada i proizvodnju filamenta (punjenja) za 3D printere.

Laboratorij je u fazi opremanja i testiranja. Praktična edukacija iz područja reciklaže plastike za naše nove djelatnike započela je već krajem prošle godine, a uskoro ćemo organizirati i radionice za učenike OŠ Lovas te širu javnost.

Pridružite nam se, naučite nešto novo o očuvanju okoliša i mogućnostima sekundarnog zbrinjavanja plastičnog otpada!

O terminima pokaznih radionica za javnost ćete biti pravovremeno obaviješteni.

Održivi razvoj: Slow Food - destinacija putovanja
2022-01-27 17:00 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Svi možemo svakodnevno doprinijeti u našim zajednicama. Što možemo učiniti, kako se aktivirati i poboljšati svoju baštinu hrane i pića?
Slow Food International i Istrian de Dignan vodit će vas kroz otkrivanje prehrambene baštine u Hrvatskoj, pružajući vam alate i primjere iz prakse. Edukacija za zajedničko otkrivanje kako izgraditi strategije koje čuvaju eno-gastronomsku baštinu i poljoprivredno-prehrambenu bioraznolikost teritorija, kao glavni način za izgradnju održivih i kvalitetnih prehrambenih sustava.
Program radionice:

Razvoj strategije očuvanja eno-gastronomske baštine i poljoprivredno-prehrambene bioraznolikosti teritorija, temeljeno na prikupljenim informacijama
Arka okusa i mapiranje ugroženih prehrambenih proizvoda
Praktična vježba: Preporuči i ti jedan proizvod iz svoje zajednice!

Edukatorica: Helena Pola, Istarsko – Ekomuzej iz Vodnjana
Pridruži nam se, postani aktivan i odgovoran za budućnost očuvanja bioraznolikosti u zajednici.
Pristupnica Udruge Istrian de Dignan

Rebranding - modernizacija i transparentnost: Interaktivna prezentacija, AGRO klaster - Vizualni identitet, kućni stil-korporativni imidž
2022-01-26 17:00 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Radionicu o novom brandingu, prepoznatljivosti partnera, modernizaciji vizualnog identiteta i transparentnosti, za članove AGRO-klastera Vukovarsko srijemske županije, ali i šire, za sve zainteresirane OPG-ovce i proizvođače, donosi nam Igor Fejzić iz reklamne agencije LetterON d.o.o.
G. Fejzić je grafički dizajner i brand manager s izrazitim kreativnim pristupom u poslovanju te ogromnim iskustvom u pozicioniranju brendova na tržištu.; osnivač, jedini vlasnik i član uprave tvrtke LEtterON. Dugi niz godina je živio, školovao se i radio u Nizozemskoj, gdje je s partnerima pilotirao i promovirao brandove I am Super Juice, I am Super Soda , I am Super Water i I am Super Spicy, koji su danas svjetski poznati brendovi u 28 zemalja svijeta. LetterON posluje s brojnim domaćim i stranim kompanijama: Crocs, H&M, Aldi, Lidl, Jumbo, Hunkemöller, Brioni Pula; ACI grupacija; Porsche Istra; Orbis, Hoteli Horstman Lago Di Garda; Arena Tourist, Chromos Svjetlost, Chemcolor i dr.
Registrirajte se. Dobrodošli!

Muzejska pedagogija: Tradicijsko odijevanje kao inspiracija za novi proizvod
2022-01-25 14:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Područje Slavonije, Baranje i Srijema odlikuje se mnoštvom oblika, vrsta i suvrstica tradicijskog ruha kojemu je teško naći premca izvan panonskog prostora. Ipak se u tom obilju i raznovrsnosti mogu raspoznati veća područja zajedničkih značajki, najuočljivija u načinu ukrašavanja platnene ženske odjeće. Bogatstvo suvrstica narodnog ruha rezultat je inventivnosti, razvijene mašte, modnih trendova i utjecaja, kao i duboke ukorijenjenosti u tradiciju. Žena kao stvarateljica toga velikog bogatstva uvijek je u izradi unosila dio svoje osobnosti i inspiracije, ali je ostajala vjerna izričaju određene sredine.
Tradicijsko odijevanje je kompleksna kulturna pojava koja predstavlja prvi i najvažniji materijalni izraz osobnog i kulturnog identiteta pojedinca i seoske zajednice.
(preuzeto: http://www.bastina-slavonija.info/TematskeCjeline.aspx?id=253)

Tradicijsko odijevanje kao inspiraciju za novi proizvod predstavlja nam ravnateljica i kustosica Muzeja Cvelferije: Dr. sc. Martina Kelava.
Radujemo se vašem dolasku!

Održivi razvoj: ECO LAB “Oporaba plastičnog otpada”- praktična edukacija
2022-01-21 11:00 - 15:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)

Održivi razvoj: Slow Food - mreža proizvođača
2022-01-20 17:00 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Svi možemo svakodnevno doprinijeti u našim zajednicama. Što možemo učiniti, kako se aktivirati i poboljšati svoju baštinu hrane i pića?
Slow Food International i Istrian de Dignan vodit će vas kroz otkrivanje prehrambene baštine u Hrvatskoj, pružajući vam alate i primjere iz prakse. Edukacija za zajedničko otkrivanje kako izgraditi strategije koje čuvaju eno-gastronomsku baštinu i poljoprivredno-prehrambenu bioraznolikost teritorija, kao glavni način za izgradnju održivih i kvalitetnih prehrambenih sustava.
Program radionice:

Razvoj strategije očuvanja eno-gastronomske baštine i poljoprivredno-prehrambene bioraznolikosti teritorija, temeljeno na prikupljenim informacijama
Arka okusa i mapiranje ugroženih prehrambenih proizvoda
Praktična vježba: Preporuči i ti jedan proizvod iz svoje zajednice!

Edukatorica: Helena Pola, Istarsko – Ekomuzej iz Vodnjana
Pridruži nam se, postani aktivan i odgovoran za budućnost očuvanja bioraznolikosti u zajednici.
Pristupnica Udruzi Istrian de Dignan

Muzejska pedagogija: Povijest zlatoveza
2022-01-19 14:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Vez zlatom pojavio se u 19. stoljeću, a bio je znak prestiža pojedinih seoskih obitelji i njihovih kćeri i sinova, jer su se tim vezom izrađivali najsvečanije djevojačke rubine i momačka poprsja. Prije tih vezova na selu, zlatovez se radio na dvorovima, u crkvama i bogataškim obiteljima. O zlatovezu se pisalo još u 13. stoljeću na području Dubrovnika. U svijetu je poznata dresdenska škola zlatoveza iz koje su ponikle mnoge zlatovezilje europskih prijestolnica.
Jedno je vrijeme zlatovez a i izrada narodnih nošnji bila potisnuta. No, u nekim selima Đakovštine, a i drugih dijelova Slavonije, nikada se nije prestalo vesti zlatom.
Povijest zlatoveza detaljnije će nam predstaviti ravnateljica Muzeja Cvelferije: Dr. sc. Martina Kelava.
Radujemo se vašem dolasku!

Digitalne kompetencije: Osnove 3D printa - radionica za odrasle - OTKAZANO!
2022-01-18 12:30 - 15:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Od 28. prosinca 2021. godine Centar provodi radionice iz područja 3D printa. Edukacije vodi prof. Danijel Pobi iz Tehničke škole Ruđera Boškovića, Vinkovci. Provest će korisnike kroz zanimljiv svijet 3D modeliranja i ispisivanja na 3D pisaču. Imat ćete priliku naučiti kako od računalno izrađenog modela nastaje opipljiv i trajan proizvod.

Program edukacije razvijen je i provodi se u suradnji s OŠ Lovas kroz 2 ciklusa radionica, za nastavnike i učenike od 5. do 8. razreda. Predviđeno trajanje radionice je 3 sata.

Prijaviti se možete putem poveznice https://forms.office.com/r/4J32r8k4cQ
Veselimo se vašem dolasku!

Građanski aktivizam i kompetencije: grupna i individualna savjetovanja - OTKAZANO!
2022-01-18 11:00 - 14:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
